'Binnelanders' as beste sepie op SA TV aangewys | Netwerk24
Deur AJ Opperman 30 September 2020 15:00
"Dit bewys die span doen iets reg, maar ons moet aanhou doen wat ons doen en ten alle koste daarteen waak om op ons louere te rus. Maar erkenning is altyd lekker."
Die Royalty Soapie-pryse beloon sepies op Suid-Afrikaanse televisie.
"Binnelanders sou nie hierdie erkenning ontvang het as dit nie vir die toegewyde spanwerk was nie," sê Stark.
Hans Strydom as At Koster in 'Binnelanders'.
Cindy Swanepoel as Annelize Roux in 'Binnelanders'.
Reynardt Hugo as Tertius Jonker in 'Binnelanders'. Foto: Binnelanders
"Die feit dat ons mekaar aanvul as 'n produksiespan en 'n gesamentlike doelwit nastreef, maak my trots op elke individu wat met oorgawe bydra tot die sukses van die reeks."
Binnelanders word in Oktober 15 jaar oud. Dit het in 2005 as 'n weeklikse mediese drama begin, waarna dit in 2007 'n daaglikse sepie geword het.
"Ons was vier ou hande in die bedryf wat destyds koppe bymekaargesit het: Ek, Friedrich (Stark, haar man wat in 2016 oorlede is), Danie Joubert en Mitzi Booysen. Ons was een van die spanne wat gevra is om 'n voorlegging vir 'n nuwe dramareeks aan M-Net te maak en ons was gelukkig genoeg om die kontrak te kry."
Volgens Stark onderskat die span by Binnelanders nie hul gehoor nie.
"Met moeite, toewyding, harde werk en 'n deeglike besef van die verantwoordelikheid teenoor Binnelanders se kykers probeer ons lewensgetroue stories vertel deur middel van karakters waarmee kykers hulle kan identifiseer."
In 2010 het die sepie se naam na Binneland Sub Judice verander en 'n regselement is bygevoeg. Dit het in 2011 geëindig.
"Ons het eers by M-Net en daarna by kykNET se sakeplanne van die afgelope 15 jaar ingeval," sê Stark.
"Die gepaardgaande nuwe uitdagings het ons telkens met oorgawe aangepak en die hoof gebied, ongeag die veranderde vereistes wat dikwels aan die reeks gestel is. So, een ding is seker: Ons is aanpasbaar! Ons is oor niks spyt nie – Binnelanders het 'n holte vir sy voet by kykNET."